zulu.134.braai (2)
Isikhathi se-braai yisikhathi sentokozo!
Ayikho into edlula iphunga le-braai. Umndeni wakho uzowathokozela amaresiphi ethu alula epapa elimnandi nama-ribs aconsisa amathe
BONA ZULU – September 2006
Braai Burgers.
Cheesy Beer Loaf
Izithako
3 izinkomishi (750ml) i-self-raising flour
3 izipuni (45ml) ushukela
1 x 360ml ikani likabhiya
100g ushizi ogreythiwe
Indlela yokwenza
1. Endishini hlanganisa ndawonye ufulawa noshukela, ubondele phakathi ubhiya noshizi.
2. Kuphendulele kwi-loaf tin egcotshiwe. Kubhake ngezinga elingu-180oC imizuzu engu-45-60.
3. Kukhiphe ukupholise.
Kubiza: R8,45
Tasty Ribs
Izithako
2/3 inkomishi (170ml) i-orange juice
2 ama-teaspoon (10ml) iWorcestershire sauce
1 u-anyanisi, oqotshiwe
1/2 inkomishi (125ml) i-syrup
1kg ama-ribs
i-Aromat yokunonga
Indlela yokwenza
1. Endishini hlanganisa i-orange juice, Worcestershire sauce, u-anyanisi ne-syrup.
2. Cwilisa ama-ribs kule ngxube ubusuku bonke.
3. Kubraye emalahleni ukuvuvuzele nge-Aromat.
Kubiza: R34,89
Kwanela abangu-6
Braai Pap With A Difference
Izithako
180g impuphu
1 1/2 izinkomishi (375ml) amanzi
1/3 inkomishi (85ml) ubisi
1 isipuni (15ml) uwoyela
1/2 u-anyanisi oqotshiwe
2 amaqanda ashayiwe
1 inkomishi (250ml) i-self-raising flour
ibinzana likashukela
uwoyela wokuthosa
Indlela yokwenza
1. Epanini hlanganisa impuphu namanzi ukushise ulokhu ukugovuza kuze kushube ukuze ukwazi ukukubumba kube amabholana.
2. Kugudluze emlilweni, wengeze ngobisi, uwoyela no-anyanisi ukuhlanganisise.
3. Bondela phakathi amaqanda, wengeze ngofulawa namanzi noshukela.
4. Epanini shisa uwoyela ufake ngesipuni inhlama ukuthose kuze kube nsunjwana yonke indawo.
Kubiza: R8,90
Kwanela abangu-24 [z]
Braai Burgers
Izithako
1kg i-minced beef
1 u-anyanisi oqotshiwe
1 u-green pepper oqotshiwe
1 i-red chilli, ekhishwe izinhlamvu yaqotshwa
2 amaqanda
1 inkomishi (250ml) izimvuthu zesinkwa
usawoti nophepha wokunonga
Indlela yokwenza
1. Endishini hlanganisa i-beef, u-anyanisi, u-green pepper no-chilli.
2. Bondela phakathi amaqanda, izimvuthu zesinkwa, usawoti no-pepper.
3. Kubumbe kube ama-patties bese ukuqandisa efrijini imizuzu engu-20.
4. Kubraye emalahleni bese ukuseva kuma-hamburger rolls no-lettuce notamatisi.
Kubiza: R28,95
Kwanela abangu-12
amaresiphi nezindlela zokuhlela ngabeGEMINI FOOD PROMOTIONS
isithombe nguKIM THUNDER
