zulu.1635.season
Izidlo zasehlobo
Hlela izidlo ozozenza ngamaholidi kusenesikhathi ugweme ukuchitha isikhathi esiningi ekhishini
BONA ZULU – December 2006
amaresiphi nezindlela zokuhlela ngabeGEMINI FOOD PROMOTIONS
isithombe nguKIM THUNDER
Festive Star Biscuits.
Festive Star Biscuits
Izithako
1 inkomishi (250ml) imajarini
100g ushukela
1/2 i-teaspoon (2,5ml) i-vanilla essence
325g i-cake flour
1/2 inkomishi (125ml) i-fruit mincemeat
Indlela yokwenza
1. Endishini, shaya imajarini noshukela. Faka i-vanilla nofulawa. Shaya kahle.
2. Ndlala inhlama ebhodini elivuvuzelwe ngofulawa ingabi wugqinsi olukhulu, yihlukanise ibe ophisi ubenze bamise okwezinkanyezi.
3. Beka ethreyini eligcotshisiwe. Bhaka kuhhavini oshisiswe
ngo-200oC imizuzu engu- 6-8.
4. Uma sekupholile, beka i-fruit mincemeat ngaphezulu.
Kubiza: R12,10
Spiced Coleslaw
Izithako
I-Coleslaw
1/2 iklabishi elimahhadla
1 i-apula elingacwecwiwe, elikhishwe izinhlamvu laqotshwa
2 ukherothi ogreythiwe
1/2 u-cucumber oqotshiwe
I-Dressing
3 izipuni (45ml) i-mayonnaise
1/2 i-teaspoon (2,5ml) u-curry powder
1/2 i-teaspoon (2,5ml) i-paprika
1 isipuni (15ml) uwoyela
1 isipuni (15ml) i-lemon juice
usawoti nophepha
Indlela yokwenza
1. I-Coleslaw. Hlanganisa zonke izithako ugovuze.
2. I-Dressing. Kujeke, hlanganisa zonke izithako. Thela kwi-coleslaw.
Kubiza: R7,67
Christmas Ice-cream
Izithako
1 iphakethe i-finger biscuits
1/2 inkomishi (125ml) ikhofi
2 amalitha i-vanilla ice-cream
1 ithini i-caramel treat
10 i-glacé cherries
1 x 100g ushokoledi owenziwe ophisi
Indlela yokwenza
1. Ndlala i-clingwrap endishini. Cwilisa amabhisikidi ekhofini, beka phezu kwe-clingwrap.
2. Ncibilikisa u-ice-cream kancane. Beka endishini. Faka i-caramel, i-cherries noshokoledi. Hlanganisa kahle.
3. Ndlala ingxube ka-ice-cream emabhisikidini. Mboza ngenye i-clingwrap. Faka kwi-freezer ubusuku bonke.
4. Susa i-clingwrap uma usukudinga. Phendula indishi ibheke phansi epuletini. Bamba indishi ngendwangu efudumele ukuze kuphume u-pudding endishini.
Kubiza: R32,18
Spicy Mutton Breyani
Izithako
1kg inyama yesiklabhu
500g amasi
1 isixha i-dhania eqotshiwe
1 i-teaspoon (5ml) i-masala
1 1/2 ama-teaspoon (7,5ml) i-turmeric
3 izipuni (45ml) u-curry powder
1 isipuni (15ml) i-chilli powder
4 upelepele okhishwe izinhlamvu waqotshwa
uwoyela wokuthosa
1 u-anyanisi oqotshiwe
6 amazambane acwecwe aqotshwa
2 izinkomishi (500ml) irayisi
1/2 inkomishi (125ml) i-lentils
2 utamatisi oqotshiwe
Indlela yokwenza
1. Endishini, hlanganisa inyama yesiklabhu, amasi, i-dhania, i-masala, i-turmeric, u-curry powder, i-chilli powder nopelepele. Kubeke eceleni.
2. Epanini, shisa uwoyela. Thosa u-anyanisi uwubeke eceleni. Thosa amazambane.
3. Kwelinye ipani gxabhisa irayisi ne-lentils.
4. Endishini esetshenziswa kuhhavini, beka ingxenye ye-layer yerayisi ne-lentils, utamatisi, u-anyanisi, ingxube yenyama namazambane ugcine ngerayisi ne-lentils.
5. Bhaka kuhhavini oshisiswe ngo-180oC imizuzu engu-60-90, seva kushisa.
Kubiza: R44
Kwanela abangu-6
Prune And Pork Stew
Izithako
1kg i-pork shanks eqotshwe izingcezu
1/4 inkomishi (60ml) uwoyela
usawoti nophepha wokunonga
2 u-anyanisi oqotshiwe
3 izigaxa ugaligi
1 indukwana i-cinnamon
2 izinkomishi (500ml) iqhuzu lesobho lenkukhu elifakwe emanzini ashisayo noma itiye i-rooibos
1 x 125g iphakethe ama-prunes
1 x 125g iphakethe ama-apricots onyisiwe
Indlela yokwenza
1. Epanini, shisa uwoyela. Thosa i-shank, nonga ubeke eceleni.
2. Thosa u-anyanisi nezinongo. Faka isobho.
3. Faka inyama nengxube ka-anyanisi endishini ye-casserole. Bhaka kuhhavini oshisiswe ngo-160oC imizuzu engu-60-90. Faka ama-prunes nama-apricots.
4. Seva nerayisi, ama-noodles namazambane.
Kubiza: R39,78
Kwanela abangu-6
Warm Cabbage And Rice Salad
Izithako
1 1/2 izinkomishi (375ml) amanzi
1 iphakethe i-chicken noodle soup
1/2 inkomishi (125ml) imajarini
2 u-anyanisi oqotshiwe
2 izinkomishi (500ml) iklabishi elimahhadla
1 inkomishi (250ml) irayisi eliphekiwe
Indlela yokwenza
1. Epanini, hlanganisa amanzi nesobho. Gxabhisa imizuzu engu-10 ugovuze njalo.
2. Kwelinye ipani, shisa imajarini. Thosa u-anyanisi neklabishi.
3. Faka irayisi nesobho. Kuhlanganise ukuseve kufudumele.
Kubiza: R10,29 [z]
