zulu.87.yourstyle_celeb
ISIHLABANI
BASIKHOMBISA INDLELA
1. Ijakhethi emnyama (R45), Dragon City.
2. I-top emnyama (R69) Mr Price.
3. I-jean emnyama ebambanayo (169), Edgars.
4. I-clutch bag e-purple (R399), Ruby In The Dust.
5. Amacici a-purple (R399), Ruby In The Dust.
6. Ibhande elimnyama elinekhongco elisadayimane (R45), Mr Price.
7. Izicathulo ezimnyama (R249), Rage.
IZITOLO: Ruby In The Dust: 011-325-5111; Edgars noMr Price: izitolo ezweni lonkana; Dragon
City: umdayisi wasesitaladini, Main St., Fordsburg
SAKHO
UGabrielle Union yintokazi yakwezamafilimu eHollywood engaconci phansi kwabaningi
YINYE kuphela indlela yokuchaza isitayela sikaGabrielle Union - siyavutha bhe! Lo saziwayo owaqokelwa owama-Oscar ugqoka kahle ngisho ngabe uzishayele isigqebhezane ekilabhini noma esemcimbini ophambili. Akafani nabanye osaziwayo abaningi, akafaki amalebuli - ugqoka okumfanelayo okuhle.
Ubuhle bayo bendalo nokuthanda ifeshini ephambili yizinto ezimenza athandwe abaningi. Naweke ungabukeka kahle ngesitayela esifana nesalesi sihlabani.
Indlela yokufaka okumnyama
Kukhona into eyindida, emandla kakhulu neyimfihlo ngombala omnyama. Into emnyama ihambisana nanoma yimuphi umcimbi.
■ Gqoka okukodwa kwalokhu - amacici, amabhengela, imigexo noma amabhande nezikhafu. Izinto zokuhloba ezicwebezelayo zinhle nokumnyama.
■ Faka okucwebezelayo eduze kobuso ukuze kugqame okugqokile.
■ Sebenzisa izinhlobo zezindwangu ezehlukene ukuze ukubukeka kwakho kuhehe. Ukwenza isibonelo, thaka ijakhethi ye-velvet emnyama nengubo eyijezi noma i-top nezicathulo ezimnyama ezicwebezelayo zesikhumba sengwenya, ama-boots noma isikhwama.
■ I-make up egqamile noma yemvelo ihambisana kahle kakhulu nezingubo ezimnyama.
Source: www.ehow.com
Bukeka
Indaba: Thato-ya-ona Lerefolo Isithombe: Peter Whitefield
