































UMTHETHOSIVIVINYO WOKUCHITHA UMTHETHO WESIKHWAMA SOKUHLUNYELELISWA KWAMABHIZINISI WAKWAZULU-NATALI, 2008









































UMTHETHOSIVIVINYO



Wokuhlinzekela ukuchithwa koMthetho wesiKhwama sokuHlunyeleliswa kwamaBhizinisi waKwaZulu-Natali, 1998 noMthethosichibiyelo wesiKhwama sokuHlunyeleliswa kwamaBhizinisi waKwaZulu-Natali, 2003; kanye nokuhlinzekela okunye okuphathelene nalokho.





MAKUMISWE UMTHETHO yisiShayamthetho sesiFundazwe saKwaZulu-Natali, kanje:-





Ukuchithwa kwemithetho

1. UMthetho wesiKhwama sokuHlunyeleliswa kwamaBhizinisi waKwaZulu-Natali, 1998 (uMthetho  No. 13 ka 1998), kanye noMthethosichibiyelo wesiKhwama sokuHlunyeleliswa kwamaBhizinisi waKwaZulu-Natali, 2003 (uMthetho No. 2 ka 2003), ngalokhu iyachithwa. 





Ukuhlakazwa kwesiKhwama sokuHlunyeleliswa kwamaBhizinisi saKwaZulu-Natali esasungulwa ngokoMthetho wesiKhwama sokuHlunyeleliswa kwamaBhizinisi waKwaZulu-Natali, 1998 osuchithiwe, nezihlinzeko zesikhashana ezihambisana nalokho

2.(1) IsiKhwama sokuHlunyeleliswa kwamaBhizinisi saKwaZulu-Natali esasungulwa yisigaba 3(1) soMthetho wesiKhwama sokuHlunyeleliswa kwamaBhizinisi waKwaZulu-Natali, 1998 (uMthetho 

No. 13 ka 1998) osuchithiwe, ngalokhu siyahlakazwa futhi siyashatshalaliswa.



(2) Impahla noma inzuzo etholakale ngaleyo mpahla kumele idluliselwe kuHulumeni wesiFundazwe saKwaZulu-Natali noma komunye undlalifa njengoba uHulumeni wesiFundazwe saKwaZulu-Natali engagunyaza, ngemuva kokukhokhwa kwazo zonke izikweletu zesiKhwama uma sesishatshaliswa. 





Isihloko esifingqiwe 

3. Lo Mthetho ubizwa ngokuthi uMthethosivivinyo wokuChitha uMthetho wesiKhwama sokuHlunyeleliswa kwamaBhizinisi waKwaZulu-Natali, 2008.











