zulu.1969.bec feedback
IBONA Empowerment Club ibiseKapa
UNosaki Selani noSelina Lidziya babebahle beqhakazile ngalobo busuku.
BONA ZULU – March 2007
I-FORUM yethu yokuqala ngqa eyayibanjelwe eKapa yaba nesasasa elikhulu kubafundi bakaBONA ababekubheke ngabomvu ukuba iphephabhuku labo libe nomcimbi walolu hlobo.
Lo mcimbi wawubanjelwe eSt George’s Hotel.
Owayesithokozisa ngomculo kwakunguMandisa kanti kwababeyizikhulumi zosuku kwakukhona uGodfrey ongumqondisi weRoots Hair Studio, uPaula Koom ongumnikazi weShine The Way abuye abe ngumpheki kanye noNombulelo Mahlobo, oyimenenja yakwaPres Les.
UBONA waphinda wemukela abaxhasi asebebambisene nawo iminyaka emithathu bakwaMageu Number One nabakwa-Aranda Textiles, asebejoyinwe nguSavellsFairdeal, Score Supermarkets, Sasko Flour nabakwaGlenryck.
Njengoba lolu hlelo luqhubeka ludlondlobala, abagqugquzeli beBONA Empowerment Club bahlele ukuba nochunge lwemicimbi nakulo nyaka, ngakhoke zibeke ethubeni ngokufunda leli phephabhuku ukuze uthole ukuthi iClub izofika nini ngakini! [z]
ULungi Ngodo, Bomikazi January, Mickey Katiya noZimkita Halom (ngemuva) besemcimbini weBONA BEC eKapa.
U-Judith Magele (AMC), Mike Guastella (AMC), Margaret Volckaert (AMC) no-Alan Khumalo (Pres Les), bezitika emcimbini waseKapa.
U-Ingrid Gold, Amanda Devine, Shannon Clarke, Ingrid Bohme noKim Penman bezokweseka uBONA nabakhangisi emcimbini waseKapa.
UThembisa Zulu, Caroline Nama noNyameka Nama bethokozela ukuba kulo mcimbi.
Ubani owathi abesimame kuphela abahambela lo mcimbi... uVictor Mquika, Tshepo Phala noWally Ngodo baliphakamisa igama labesilisa emcimbini waseKapa.
BONA – August 2005
