zulu.932.coffins
Umngcwabo ohlukile
Indlela entsha yokungcwatshwa
Usomabhizinisi waseSouth Africa osafufusa usevuse "indlela yakudala" yokungcwaba ukuze kongiwe izindleko zokungcwaba nomhlaba kuhlonishwe namasiko asemandulo
SONKE siyazi ukuthi imingcwabo idla imali eshisiwe esikhathini samanje ngoba labo abashiywa yizihlobo zabo basuke befuna ukuzingcwaba ngesizotha.
Kodwa akufanele kube njalo njengoba uPaseka Hlatshwayo ongusomabhizinisi osafufusa esanda kukufakazela lokho.
UPaseka ukholwa wukuthi akufanele kuye ngokuthi umuntu unemali engakanani ukuze angcwabe kahle ngaleyo ndlela waqhamuka necebo.
"Ngiyazi ukuthi sisuke sifuna ukubangcwaba kahle abathandiweyo bethu kanti ngikholwa wukuthi kusuke kudlalwa ngabantu uma kuzoya ngokuthi banemali engakanani ukuze bangcwabe kahle," kusho yena.
"Okhokho bethu babeqikelela ukuthi bazingcwaba ngesizotha izihlobo zabo bengenandaba nokuthi banamalini yokuzingcwaba."
Konke lokhu kwaqala emva kokuba uPaseka ebukele uhlelo lweTV olwalumayelana nokushoda kwezindawo zokungcwaba wathola ukuthi okwakubekwa njengesixazululo kuloludaba - ukushisa izidumbu noma kungcwatshwe abantu phezu kwabanye - kwakushayisana namasiko ase-Africa.
Wazitshela ukuthi singaba khona isisombululo kulolu daba wathatha isinqumo sokululungisa.
UPaseka wenza ucwaningo ngamasiko ase-Africa amandulo, ikakhulu indlela okwakungcwatshwa ngayo abasebukhosini.
Wathola ukuthi abaholi babengcwatshwa beqosheme.
Babengcwatshwa ngale ndlela ngoba kwakunenkolelo yokuthi umoya wabo awufi kanti nabantu bazalwa beqosheme.
"Ngathola ukuthi ukungcwaba abantu ngale ndlela kubanika isithunzi esibafaneleyo," kusho yena.
"Umuntu ongasekho wayezongcwatshwa ngendlela okwakungcwatshwa ngayo abasebukhosini nami ngaqhamuka nendlela efana naleyo."
Emva kocwaningo olwathatha isikhathi esingaphezulu konyaka, iLebone yethulwa emhlanganweni wabangcwabi kazwelonke owawungoJune 2006.
Ibhokisi leLebone limise okwelambu kanti lenza kube lula ukuthi amabhokisi angene emgodini omncane oyindilinga.
Ingcwaba leLebone lithatha indawo engaphansi kuka-66% uma uliqhathanisa nengcwaba elijwayelekile.
"Sabambisana nabeNational City Parks abasisiza ngokuqinisekisa ukuthi bonke omasipala bayakwazi ukumba lolu hlobo lwamangcwaba ethu," kuqhuba uPaseka.
"Abangcwabi bayaqeqeshwa ukuze bakwazi ukungcwaba ngeLebone kanti kulula," kusho yena. Ekuqeqeshweni basizwa yiWits University.
Amabhokisi eLebone awadingi ukwakhiwa ngezinto eziningi.
Njengoba engadingi izinto eziningi uma akhiwa, ashibhile kunalawo ajwayelekile. [z]
BONA ZULU - August 2007
Indlela asebenza ngayo...
indaba nguTANIA SANDBERG
Kunenkolelo yokuthi kuzokongeka indawo uma amabhokisi emiswa aqonde.
' NGEMINYE IMINININGWANE: I-South African Funeral Supplies (SAFS) inikwe igunya lokwakha nokudayisa lamabhokisi. Abantu banga-oda amabhokisi eLebone kwiSAFS, noma bacele abangcwabi babo ukuba baxhumane neSAFS ukuze bathole ibhokisi leLebone.
Shayela ku-031-507-8150 uma ufuna uku-oda ibhokisi kwiSAFS.
Ngabe wawuthola kungafanele"
INKINGA: Engangisebenza naye wayishiya inkampani kodwa kwaqashwa omunye umuntu esikhundleni sokuba kunikwe mina lowo msebenzi.
Ngineminyaka engu-15 ngisebenzela le nkampani. Angikaze ngilenze icala kanti nomsebenzi wami ngiwenza kahle.
Ngabe kufanele ukuba ngithole le mpatho" Ngabe kukhona engingakwenza"
ISELULEKO SOFEZELA:
Kufanele kukudumaze lokhu. Kuyenzeka esimweni esinjengalesi ukuthi umqashwa abone kufanele ukuba akhushulelwe kwesinye isikhundla noma kukhethwe yena esikhundleni sokuba kuqashwe omunye umuntu.
Ngeke ukhushulelwe kwesinye isikhundla uma kungekho sigatshana esivumelwaneni sokuqashwa kwakho lapho umqashi ethembisa khona ukuthi uyokukhuphulela kwesinye isikhundla uma kunesidingo.
Khumbula ukuthi ibhizinisi elomqashi kanti unegunya lokuqasha umuntu amthandayo.
Kodwa lokho akusho ukuthi kufanele ayishaye indiva imigomo ye-Labour Relations Act ethi kufanele alandele imithetho efanele uma eqasha.
Umqashi kufanele enze okufanele uma eqasha - uma kungenjalo, usuke ephula imithetho ye-Labour Relations Act.
Umthetho uthi umqashi kufanele aqinisekise ukuthi uqasha umuntu ozowenza kahle umsebenzi.
Kufanele aqhathanise ikhono lomuntu ofake isicelo somsebenzi nelomuntu amqashile.
Kuvame ukuba kusuke umsindo mayelana nesinqumo esithathwa ngumqashi ngoba lowo nalowo ofake isicelo somsebenzi ubona kufanele ukuba kuqashwe yena. Kuleso naleso sicelo kufanele kubhekwe obonakala engawenza kahle umsebenzi.
Ngeke kube lula ukuthi sikunike owethu umbono ngoba asinayo imininingwane yalowo othole umsebenzi futhi asazi ukuthi umqashi umqashe phezu kwaliphi iphuzu.
Kodwa ekugcineni, kusemahlombe omqashi ukuqasha lowo muntu amfunayo. [z]
Senze yonke imizamo yokuqiniseka ukuthi isiyalo enisitholayo siyiso. Kodwa konke okuthinta lolo hlobo lwecala kudinga ukucubungulisiswa, ngakhoke aboPhiko loFezela iScorpion Legal Protection (Pty) Ltd, abethimba elimele ukucubungula amacala nabakwaBONA nabashicileli bephephabhuku labo, ngeke babekwe icala ngokulahlekelwa kwaloyo oyosebenzisa lesi siyalo ngenye indlela.
uthini umthetho
ESITHOMBENI KULINGISIWE
Sibhalele ikheli lithi: BONA Legally Yours, Box 32083, Mobeni, 4060 - ukuze uthole ukubonana nabammeli bethu mahhala imizuzu engu-30 kwelinye lamahhovisi abo ezweni lonkana noma nixoxisane ngocingo.
Nethulelwa wuBONA naboPhiko loFezela
BONA ZULU - August 2007
