zulu.166.stars
BONA ZULU – April 2008
TAURUS
(Apr 21 – May 20)
Sebenzisa amathuba avuleka kwezamabhizinisi. Uzomangala ukubona inzuzo ozoyenza. Ungakuvumeli ukuvinjwa wukungabaza endleleni yakho.
GEMINI
(May 21 – Jun 21)
Okwenzayo kwenze ngokuzethemba. Isimo owake wabhekana naso sizoba nomthelela empumelelweni yakho. Zimisele uzame ukwenza kangcono.
CANCER
(Jun 22 – Jul 22)
Isikhathi sakho usichitha ekuxazululeni izinkinga zasekhaya. Kuzodingeka ukuba nidingide ezimqoka nabathandiweyo bakho nixazulule izinkinga uma kunokungaboni ngaso linye. Ungayivikela indawo ohlala kuyona.
LEO
(Jul 23 – Aug 23)
Ulambele impumelelo kanti nenhlanhla ikubhekile. Uyaphumelela ekuzakheleni igama. Uzokwehlelwa okuzokujabulisa. Kuthokozele!
VIRGO
(Aug 24 – Sep 22)
Bheka amathuba azovuleka ngenxa yolwazi lwezamabhizinisi. Uma unebhizinisi lakho, lisabalalise ngoba usenhlanhleni.
LIBRA
(Sep 23 – Oct 22)
Yisikhathi esihle sokufeza izinhloso. Lindela ukutuswa ngegxathu elimqoka ozolithatha empilweni.
SCORPIO
(Oct 23 – Nov 22)
Kuzokwenzeka izinguquko eziningi empilweni yakho kanti kumele ulalele unembeza wakho uzethembe.
SAGITTARIUS
(Nov 23 – Dec 21)
Ngeke ulihlelele kahle ikusasa lakho uma usabambelele kokwedlule, bheka isimo sempilo yakho njengamanje uzame ukwakhela phezu kosukuzuzile ukuze uvikeleke.
CAPRICORN
(Dec 22 – Jan 20)
Uma ufuna ukukhushulelwa esikhundleni emsebenzini, bakhombise ukuthi unothando lokufunda usebenze ngokuzikhandla. Ayikho into eza kalula empilweni!
AQUARIUS
(Jan 21 – Feb 19)
Uzothola abangani noma umaqondana ngenxa yokusebenza ngokuhlanganyela nabanye. Kukhona
abantu abazokusiza ukuze kufezeke isifiso sakho.
PISCES
(Feb 20 – Mar 20)
Yisikhathi sokubheka isimo sempilo yakho nokuthi uyaphi. Thola ikhambi ezinkingeni zakho ukuze uqhubekele phambili ngemibono emisha nokuzethemba.[z]
IZINKANYEZIZAKHO
JACOB ZUMA
(April 12, 1942)
ARIES
(Mar 21 – Apr 20)
UKUPHATHELENI UNYAKA OZAYO
Ukukhuthalele ukuzithuthukisa kanti kuyothi kuqambe kufika isikhathi esilandelayo sokugubha usuku lwakho lokuzalwa ube ususimeme kakhulu. Awunavalo lokwenza izinto ezizokunikeza isithunzi nenhlonipho zenze ukuba uphumelele koncintisana nabo kwezamabhizinisi nasemphakathini. Uyayinakekela impilo yakho kanti lokho kusho ukuthi uzoba namandla okwenza okusha okuzokuphatha kahle. Ikusasa lakho ngakwezothando libukeka liqhakazile nokusho ukuthi ungakwazi ukucela uthando kulowo muntu inhliziyo yakho emlangazelelayo. Uma ungakabi naye umaqondana, kuzophela ukubulawa wumzwangedwa ngoba unogazi. Kuvunguza umoya wokuthula ekhaya kanti usuzokwazi ukufeza izinhloso zakho unolwazi lokuthi uyathandwa wesekwe ngokuphelele.
