zulu.504.trivmay
Hlola ulwazi lwakho…
BONA ZULU – May 2008
1. Iyiphi ikilabhu yebhola yakuleli eyasungulwa ngu-Ishmael Lesolang, Strike Makgatha noJohnny Kubheka ngo-October 10, 1947?
A) Moroka Swallows.
B) Lamontville Golden Arrows.
C) Orlando Pirates.
2. Iliphi iqembu lebhola uWayne Roberts, Musa Otieno noMogogi Gabonamong abalidlalelayo?
A) Moroka Swallows.
B) Santos Football Club.
C) Jomo Cosmos.
3. “Unity in development” yisiqubulo saliphi idolobha lakuleli?
A) Johannesburg.
B) Pretoria.
C) Bloemfontein.
4. I-Bela Bela eLimpopo yayaziwa ngokuthi yi…?
A) Nylstroom.
B) Warmbaths.
C) Pietersburg.
5. Yiliphi idolobha laseRashiya okutholakala kulo iKremlin?
A) Odessa.
B) Leningrad.
C) Moscow.
6. Imuphi umasipala waseGoli owabumbeka ngokuhlanganisa iSandown neBryanston?
A) Kempton Park.
B) Soweto.
C) Sandton.
7. Yiliphi idolobha laseMelika okutholakala kulo iGolden Gate Bridge?
A) Los Angeles.
B) San Francisco.
C) New York.
8. Yisiphi isifunda sakuleli okukhona amadolobha iSabie, Waterval Boven neBadplaas?
A) Mpumalanga.
B) KZN.
C) Free State.
9. Yiliphi izwe lase-Africa elathola inkululeko ngoMarch 6, 1957?
A) Kenya.
B) Uganda.
C) Ghana.
10. … ubani owaba ngumongameli walelo lizwe wokuqala?
A) Kenneth Kaunda.
B) Kwame Nkrumah.
C) Julius Nyerere.
11. Umzimba wami ungu-1,3cm ubude, ngiyandiza, ngithanda izinto eziwushukela. Ngiyatinyela kodwa ngigcine ngokufa. Ngingubani?
A) Inyosi.
B) I-Hornet.
C) Ibhungezi.
12.Ubani owashaya ingoma ethi Don’t Worry, Be Happy ngo-1988, wawina iGrammy kwiBest Song Of The Year?
A) Michael Jackson.
B) Bobby McFerrin.
C) Herbie Hancock.
13. Yiliphi idolobha elingakaze libe namaSummer Olympic Games?
A) Antwerp.
B) Montreal.
C) New York.
14. Yiliphi idolobha lakuleli eliku-33°57′29″S, 25°36′00″E, 770km empumalanga yeCape Town?
A) Port Elizabeth.
B) George.
C) East London.
15. Ikuphi i“Pyramids Of Giza”?
A) Peru.
B) Egypt.
C) Israel.
IMIBUZO
AMAKHASIATHOKOZISAYO
IZIMPENDULO: 1/A; 2/B; 3/A; 4/B; 5/C; 6/C; 7/B; 8/A; 9/C; 10/B; 11/A; 12/B; 13/C; 14/A; 15/B.
Yakha igama
Mangaki amagama esiNgisi ezinhlamvu ezine nezinhlanu ongawakha ngasezikhaleni. Eliphakathi (elibomvu) lisebenzise kuwo wonke ubheke ukuthi ungalithola yini igama usebenzisa zonke izinhlamvu. Uhlamvu malusebenze kanye.
Yimayini yangempela?
Ukuwina kuma-Oscar kungakugqugquzela kwezamafilimu. Wonke umuntu uyakwazi lokho. Into abantu abangayazi wukuthi kusukela ngo-1950, abawinile babengavunyelwe ukuwadayisa ngaphambi kokudayisela abama-Oscar ngo-$1. Uma owinile enqaba ukuhambisana nale mibandela, abama-Oscar babewagcina.
Akuzinyoka kuyafiwa!
“Silala nezinyoka, sidle nazo futhi asesabi,” kusho intombazane eminyaka engu-14 ehlala eCalcutta eNdiya ngesikhathi ixoxisana nabeWall Street Journal.
“Noma kunini uma ngilele embhedeni wami, i-cobra ivele ihambe emzimbeni wami ngaphandle kokungilimaza,” kusho omunye wabantu abadala bakule ndawo.
Angaphezu kuka-3 000 ama-cobras akule ndawo kanti futhi awanalo ulaka nakuba eluma kancane. Ukuluma kwawo akusiyo ingozi ngoba abantu bendawo bayakholelwa konkulunkulu babo nakulabo abelapha ngokomoya.
AmaSummer Olympics okuqala ngqa abanjelwa e-Athens eGreece ngo-1896.
u
AMA-CANGO CAVES
AmaCango Caves atholakala enkwalini cishe esineminyaka engu-4 500-million ubudala. Atholakala ochungeni lwezintaba zaseSwartberg eduze kwedolobha lase-Oudtshoorn eWestern Cape.
Nakuba imihhume idonsa cishe ibanga elingu-4km kodwa kuyingxenye yokukodwa okuvuleleke kubavakashi. Le ndawo yaqala ukuduma ngasekupheleni kweminyaka yo-1700. Amatshe atholakala kule migede yiwo akhomba ukuthi abantu kudala baqala ukuba kule ndawo ngaleso sikhathi seStone Age.
AmaMulti-Game
Hlola ulwazi lwakho lolimi. Isithombe sizokutshela ukuthi yini igama laleyo nto?
BONA ZULU – May 2008
t
Hlela lezi zinhlamvu zamagama ngendlela efanele.
BONA ZULU – May 2008
Obhejane
Siye sizitshele ukuthi obhejane yizilwane zakuleli - kodwa iqiniso wukuthi bayatholakala nakwezinye izingxenye zomhlaba…
Obhejane baseNdiya
Baphinde baziwe ngokuthi ngamaGreat One-horned Rhinoceros. Lolu hlobo lobhejane lutholakala eNepal nase-Assam kwelaseNdiya.
LwalusePakistan naseBurma kanti seluyatholakala naseShayina.
Lolu hlobo lobhejane baseNdiya lunesikhumba esiwugqinsi esinsundu ngokucwebezelayo. Imilenze yabo ngenhla namahlombe iqumbile kanti futhi baneziboya ezincane emzimbeni.
Usayizi wayo ulingana nalowo weWhite Rhino e-Africa. Oweduna unesisindo esiye sifike ku-3 000kg owensikazi ube ngu-1 500kg.
Unophondo olulodwa elingubude obungu-100cm.
Ama-Javan Rhinoceros
Lolu nguhlobo olungajwayelekile oluyingozi emhlabeni. Ngokwezibalo zika-2002, bangu- 60 kuphela abasalayo eJava (Indonesia) naseVietnam.
Banophondo olulodwa ekubeni abanawo uboya emzimbeni. Isikhumba sabo sibukeka sishwabene. Asebekhulile banesisindo esingu- 1 000kg. Abamaduna kuphela abanophondo.
AmaSumatran Rhinoceros
Lolu nguhlobo lobhejane abancane kunabo bonke nolunoboya obuningi obenza lukwazi ukuphila endaweni efana neyaseBorneo naseSumatra.
Lolu nguhlobo futhi olungajwayelekile - cishe sekusele abangu-300 kuphela.
I-Sumatran rhino esikhulile ingu-130cm ukuphakama, ibe nesisindo esingu-700kg.
Njengaleyo etholakala kwelase-Africa, inezimpondo ezimbili kanti olukhulu ngoluphambili.[z]
Beka ngokuyikho
AMAKHASIATHOKOZISAYO
BOMHLABA
Uma ungakutholi ukuthula kuwena ngaphakathi, ngeke ukuthole ndawo.
Marvin Gaye
I-rap
Ungasisusa kanjani isihlabathi ezinyaweni zakho
UNGUBANI?
ISIHLABATHI sasolwandle siyinkinga emzimbeni kodwa ungakwazi ukuba usisuse ngaphambi kokungena emotweni noma etekisini.
Okufanele ukwenze wukuhlale uphethe i-baby powder esikhwameni sakho sasebhishi.
Uma usulungele ukuya ekhaya thela u-powder wezingane ezandleni beze uhlikihla ezilenzeni nasezinkonyaneni.
U-powder uzomunca umswakama bese isihlabathi siyazisukela. Imilenze yakho izoba bushelelezi inuke kamnandi.
Raúl Castro
UMONGAMELI omusha waseCuba uRaúl Modesto Castro Ruz wazalwa ngomhlaka 3 June, 1931. Nguyena umagcino emadodaneni akwaCastro amathathu. Ngo-1953 wabamba iqhaza noFidel eMoncada Barracks emizamweni yokuketula umbuso kaFulgencio Batista. Le mizamo yehluleka uRaul kwadingeka ukuba adonse izinyanga ezingu-22 nomfowabo.
Ngo-1955 bobabili nomfowabo bakhululwa balibangisa eMexico. Kulapho uRa�úl akha ubungani no-Ernesto “Che” Guevara wamsondeza kubantu bomzabalazo abangabangani noFidel.
Waqokwa waba yiMinister Of The Revolutionary Armed Forces ngo-October 1959 wadonsa kulesi sikhundla kwaze kwaba ngu-February 2008.
Watuswa kakhulu ngokuba akhuthaze umfowabo omdala ekudaleni izinguquko kwezolimo ekuqaleni kweminyaka yo-1990 nokuyinto eyadala ukwanda kokudla kuleli lizwe emva kokuba elaseSoviet Union liyekile ukuphakela elaseCuba ukudla.
NgoFebruary 24, 2008, iNational Assembly yaqoka uRaul njengomongameli omusha waseCuba. URaul kafushane emva kwalokho, wethula inkulumo yokugcotshwa kwakhe.[z]
Ingoma yokuqala yokuqoshwa komculo we-rap yaqoshwa ngaphambi komculo we-hip-hop. Leyo ngoma kwakuyi-Here Come The Judge. Yaqoshwa ngusomahlaya uPigmeat Markham ngo-1968. Kumashadi omculo yaba ngunombolo 19 kwelaseMelika nase-UK ngalowo nyaka.
BONA ZULU – May 2008
Funa igama
Thola amagama ngokufunda uya phambili, emumva, phezulu, phansi, uvundle. Ungalokothi emgqeni weqe uhlamvu lwegama. Dweba ukekelezele igama ngalinye bese ulicisha ohlwini oluseceleni.
