zulu.2078.BEC feedback
I-Empowerment Project kaBONA yaphela ngesasasa elikhulu kugcwele kuma-workshops ayo
U-BONA ubonga abaxhasi
NGENHLA: Owayeyivolontiya eqedela ukwenza ama-scones kwiBake for Profit workshop.
AMAKHULU ngamakhulu abafundi bakaBONA ayethamela ama-forums nama-workshop ayebanjelwa ezweni lonkana kanti imibiko ebesiyethula emva kwawo ibiba mihle kakhulu.
Ngenxa yaleso sizathu, uBONA uzimisele ngokuqhubeka nokwenza eminye imicimbi efuze lena ezindaweni ezakhele elaseSouth Africa. Kulo nyaka i-forum yethu yokuqala ibiseTurffontein kanti amanye angu-13 azobanjelwa eMtubatuba, Empangeni, Newcastle, Port Elizabeth, Pietermaritzburg, Kokstad, Mthatha, Mafikeng, Nelspruit, Polokwane, Rustenburg, Witbank nase-East London.
Phezu kwalawo ma-forums kuzobuye kube khona ama-workshop angu-12 eBake and Cook for Profit abantu abazobe bezibambele mathupha kuwona kanye nama-workshop ayisishiyagalombili okuqalwa kwamabhizinisi amancane.
UBONA uzobhala izindaba zabantu asebephumelele kwezamabhizinisi.
UMhleli wephephabhuku uBONA kanye nabasebenzi bathanda ukubonga abaxhasi abenze lwaba yimpumelelo lolu hlelo oluqeda unyaka lwaqalwa. (Ama-logo abaxhasi akuleli khasi.) [z]
BONA ZULU – December 2005
NGENHLA: Abafundi bakaBONA belindele ukuqala kwenye iBONA Empowerment workshop.
KWESOBUNXELE: UBongekile Zondi, Bertina Dladla, noNqoba (ophethwe) noNombuyiselo Shele.
