zulu.1870.sausages
BONA ZULU – March 2006
Ongakwenza ngama-sausage
amaresiphi nezindlela zokuhlela ngabeGEMINI FOOD PROMOTIONS
isithombe nguKIM THUNDER
Ungagcini ngokuwathosa nje ama-sausage! Wafake kuma-rolls wenze nama-casseroles ngawo
Sausage Casserole
Izithako
Casserole
3 izipuni (45ml) uwoyela
1 u-anyanisi ocwecwe waqotshwa
1 isigaxa ugaligi ogxotshiwe
500g i-pork noma i-beef sausages
1 x 425g ithini i-baked beans in tomato sauce
2 utamatisi osuswe isikhumba waqotshwa
Ama-scones
1 1/2 izinkomishi (375ml) ufulawa
ibinzana likasawoti
1 isipuni (15ml) i-baking powder
2 amaqanda
2 izipuni (30ml) uwoyela
1/2 inkomishi (125ml) ubisi
Indlela yokwenza
1. I-casserole. Shisa uwoyela epanini. Thosa ama-sausage, u-anyanisi nogaligi kube nsundu. Cwenga amanzi.
2. Faka ubhontshisi notamatisi. Hlanganisa ugxabhise. Kufake endishini ye-casserole egcotshisiwe engu-3-litre.
3. Ama-scones. Sefela ndawonye izithako ezomile. Shaya amaqanda nowoyela endishini. Faka ubisi. Faka ezithakweni ezomile. Yikha ingxube yama-scones ngesipuni uyifake enyameni enobhontshisi.
4. Bhaka kuhhavini oshisiswe ngo-200oC imizuzu engu-30.
Kubiza: R25,89
Kwanela abangu-4-6
Sausages With Beans
Izithako
3 izipuni (45ml) uwoyela
500g i-pork noma i-beef sausages
2 izipuni (30ml) i-margarine
1 isipuni (15ml) iqhuzu lesobho lenkukhu
2-3 izigaxa ugaligi oqotshiwe
2 izinkomishi (500ml) i-green beans eqotshiwe ubude bayo obungu-5cm
usawoti ne-freshly ground pepper yokunonga
Indlela yokwenza
1. Shisa uwoyela epanini. Thosa ama-sausage. Cwenga amanzi. Qoba ama-sausage abe ophisi abawugqinsi olungu-4cm.
2. Faka i-margarine, isobho, ugaligi nobhontshisi. Thosa kuze kufudumale kahle.
3. Nonga useve ngokushesha.
Kubiza: R24,78
Kwanela abangu-4-6
BONA ZULU – March 2006
u
Sausage Meat Roll
Izithako
350g i-puff pastry oyithengile
500g ama-sausage
1-2 izingcezu ubhekeni oqotshiwe
1 iqanda elishayiwe
1 inkomishi (250ml) izimvuthu zesinkwa
1 inkomishi (250ml) i-celery eqotshiwe
2 izipuni (30ml) i-parsley eqotshiwe (ngokuthanda kwakho)
2 izipuni (30ml) iWorcestershire sauce
Indlela yokwenza
1. Ndlala i-pastry ebhodini elivuvuzelwe ngofulawa ibe ngu-25 x 35cm.
2. Hlanganisa izithako ushiye iqanda kancane. Kwenze kube yi-roll engu-30cm ubude. Beka kwi-pastry. Mboza inyama ngamachopho e-pastry kuqala, kulandele izindawo ezisemaceleni.
3. Beka kwi-baking tray. Bhrasha ngeqanda elisele. Joja i-pastry ngommese (ukuze kuphume umhwamuko).
4. Bhaka kuhhavini oshisiswe ngo-200oC imizuzu engu-30. Seva kubanda noma kushisa.
Kubiza: R24,89
Kwanela abangu-4-6
t
Savoury Sausage Dish
Izithako
500g ama-sausage athosiwe
1 isipuni (15ml) uwoyela
1 u-anyanisi ocwecwe waqotshwa
1 isigaxa ugaligi oqotshiwe
1 u-green pepper osikwe imicu
1 u-brinjal oqotshiwe
3/4 inkomishi (185ml) iqhuzu lesobho
1 x 410g ithini i-baked beans in tomato sauce
usawoti ne-freshly ground pepper
Indlela yokwenza
1. Qoba ama-sausage abe amaqatha angu-2cm. Wabeke eceleni.
2. Shisa uwoyela uthose u-anyanisi, ugaligi, u-green pepper no-brinjal.
3. Faka isobho. Gxabhisa imizuzu embalwa. Faka ama-sausage nobhontshisi. Nonga ngosawoti no-pepper. Fudumeza.
4. Seva nesinkwa, ama-noodles noma irayisi.
Kubiza: R27,55
Kwanela abangu-4-6 [z]
