zulu.2895.bec empowerment
UMakheni Motana
KULE nyanga iBONA Empowerment forum iyobanjelwa eCSIR Convention Centre ePitoli.
Kuningi esiyobe sikuphathele abafundi, kanti noForce Khashane, uMhleli weBONA uyokwethula inkulumo. UNomgqibelo Mdlalose, oyimenenja yokuthuthukiswa kwezomnotho kwabeTshwane Economic Development uyokwethula inkulumo mayelana nalezi zihloko: Ukuvula iBhizinisi lamaCellphone/Ukuvula iNkampani yokuPheka/Ukuvula iBhizinisi lokuDayisa.
UBoitumelo Mofokeng ohlale eyisikhulumi kule micimbi uyonika izeluleko mayelana: nezimali zesitokofela/ukubeka imali/ama-share-schemes nama-co-operatives.
UMakheni Motana uyobe enguMphathi woHlelo kanti izimenywa ziyobona ukucwalwa kwabantu ngemikhiqizo yakwa-Avon zithokoziswe uMpho Thosago ocula umculo woKholo.
Ngalolo suku iBONA Bake and Cook for Profit iyosikhombisa izindlela zokubhaka ngeSasko Flour, sibone nemisebenzi yabapheki abasemiphakathini.
Niyokwamukelwa ngezandla ezifudumele. Asihlangane khona!
INGQIKITHI: Ukuvula iBhizinisi lamaCellphone/Ukuvula iNkampani yokuPheka/Ukuvula iBhizinisi lokuDayisa
BONA ZULU June 2008
Nini: UMgqibelo, 7 June 2008.
Kuphi: CSIR Convention Centre, Meiring Naude Road, Brummeria, Pretoria.
Isikhathi: Fikani ngo-9.30am ukuze siqale ngo-10am.
Imali: R50 umuntu emnyango. Eyelantshi ibaliwe. Umuntu uyozithengela ngokwakhe e-bar.
Bhuka ngokushayela uPuleng ucingo: 011-883-8829 ngezikhathi zomsebenzi (8.30am-5pm phakathi nezinsuku zesonto)
Uhlelo
● Ukubhuka: 9.30am-10am
● U-MC: Makheni Motana
● Isikhulumi: Boitumelo Mofokeng
● Isikhulumi esimenyiwe: Nomgqibelo Mdlalose, imenenja yezomnotho kwabeTshwane Economic Development
● Oyosithokozisa: Mpho Thosago, womculo woKholo
●Owine kwiMageu Number 1 Business Start-up awards
● I-Bake & Cook: U-Agnes Mahlangu, weGym Catering no-Elizabeth Ntsebe weT-I-D-O Catering.
UMpho Thosago
Izindaba zempumelelo zeSasko Flour!
ITHIMBA lakwaSasko Flour liyobe likhona likukhombise ukuthi ungakubhaka kanjani okuconsisa amathe kalula, ngokushesha!
I-Sasko Flour ifuna umbhaki waseSA onempumelelo ukubedlula bonke. Hlangana nethimba lakwaSasko Flour ngomhlaka 7 June uwungenele.
Njengabaxhasi abakhulu beBake & Cook yeBONA Empowerment Club, iSasko Flour iyazigqaja ngokwethula uchunge lofulawa bayo. Njengoba sekuphele iminyaka engaphezu kuka-70 iSasko Flour ikhona, ungayethemba ekwenzeni okubhakayo kunambitheke kamnandi!
Indlela yokungenela umncintiswano weziNdaba zeMpumelelo
UMA unebhizinisi lokubhaka noma lokupheka, noma uma uthanda ukubhaka sazise ngalokhu:
● Iresiphi yakho usebenzisa iSasko Flour.
● Ongathanda ukukuzuza ngebhizinisi lakho lokubhaka. Sitshele ngamaphupho akho!
● Ungawungenela kunoma yimuphi umcimbi weBONA Empowerment Club.
Uma ukhethwe njengomunye wabawine zinyanga zonke, uzoziwinela izimpahla zokuqhuba ibhizinisi lokupheka.
Thumela kuleli kheli: Sasko Flour Success Stories, Box 1300, Rivonia, 2128.
Owokuqala owine kwiMageu Number 1 Business Start-up awards ngo-2008
KWAKUNENHLOKOMO yokuhalalisa ngesikhathi kuzwakala ukuthi uDaphne Leso waseSandsloot, eGa-Masenya Village, ube ngowokuqala ukuwina umklomelo iMageu Number 1 Business Start-up award ka-2008.
Lo mncintiswano usudlondlobele kakhulu selokhu wasungulwa eminyakeni emithathu edlule. Abantu abahlukahlukene bathole ithuba lokuwungenela lo mncintiswano osuguqule impilo yabaningi.
Ukudlulisela ulwazi kwabanye, kuvuselelwe ubunye emphakathini kusizwe nabantu kuyingxenye yobuntu. Yizenzo zalolo hlobo ezisimamisa iSA. Isithombe abantu baseSA okufanele basakhe emhlabeni esokuzithemba, ukuziqhenya nokuzinikela ekunqobeni izinkinga zabo sikhombise umhlaba ukuthi simunye. Ukwakha iSA entsha kuqala emakhaya, emadolobheni nasemphakathini kanti neMageu Number 1 isaqhubeka ikhuthaza ukuba kwakhiwe isizwe. [z]
Avon, siyakwemukela!
UMNDENI wakwaBONA usanda kujoyinwa enye yezinkampani zemikhiqizo yezobuhle enegama elihle eSA kanti siyaziqhenya ngokwamukela ithimba lakwa-AVON emcimbini wale nyanga!
Njengoba benochunge lwemikhiqizo emihle, okukhona kuyona nesiqedaphunga i-IMARI Seduction (ezokwethulwa ngoJuly 2008), kufanele siziqhenye kakhulu ngokujoyinwa yi-AVON! Nge-AVON abantu bayahlonyiswa baqwashiswe kanti sesilangazelele ukufunda okuningi ngezinhlelo ezimayelana nokuqwashisa ngomdlavuza webele, iThemba Crusade of Hope, kanye nohlelo lokuthengiswa kwemikhiqizo yakwa-AVON efanele elaseSA!
Kusanda kumenyezelwa ukuthi uLesego Motsepe yinxusa elisha lakwa-AVON kanti ngalokho bakhombisa ukuthi bakukhathalele ukuba yingxenye yomphakathi waseSA. Sibheke ngabomvu ukwazi kabanzi ngalo mkhiqizo okhuthazayo!
Vakashela ku-www.avon.co.za
BONA ZULU June 2008
