zulu.213.yourfood_stock
SEBENZISA I-STOCK
Faka i-stock cube ukukwenza kunambitheke kamnandi futhi kwande
BEAN AND CABBAGE SOUP
* 2 izipuni (30ml) imajarini
* 1 u-anyanisi oqotshiwe
* 2 ama-leeks aqotshiwe
* 1 indukwana ye-celery eqotshiwe
* 1 isigaxa seklabishi eliqotshisisiwe
* 1 ubhatata ocwecwiwe waqotshwa
* 3 ugaligi nama-herb stock cubes ancibilikiswe ezinkomishini ezingu-8 (2 000ml) amanzi
* 1 x 410g ithini likabhontshisi
* 250g u-green beans oqotshiwe
1. Epanini shisa imajarini uthose u-anyanisi, ama-leeks ne-celery.
2. Faka iklabishi namazambane.
3. Yilokhu ufaka kancane i-stock, uqhubeka ukugovuza, ufake nobhontshisi.
4. Kubilise, ukumboze kugxabhe imizuzu engu-30 imifino ize ithambe. Kuseve nesinkwa esifreshi.
Kwanela abangu-6
Iseluleko
Leli yisobho labadla imifino. Abangayidli imifino, bangafaka amasosiji aqotshiwe aphekwa, i-ham noma upholoni. Faka inyama ngaphambi kokuba kuthambe imifino, ukuqiniseka ukuthi isha kahle.
OKUMNANDI
TEX MEX BURGERS
* 2 izingcezu zesinkwa (esimhlophe noma esinsundu), esihleshulwe izingcezu
* 1 i-chilli beef stock cube encibilikiswe ku-1/2 inkomishi (125ml) amanzi abilayo
* 1 u-anyanisi oqotshiwe
* 2 izigaxa zikagaligi ogxotshiwe
* 2 ama-teaspoon (10ml) ama-flakes kapelepele
* usawoti nophepha
* 500g i-mince
* 1 iqanda elishayiwe
* uwoyela
1. Endishini cwilisa isinkwa kwi-stock imizuzu engu-10.
2. Faka ezinye izithako ezisele ngaphandle kukawoyela.
3. Ebhodini elibhuqwe ngofulawa, usebenzisa izandla kubumbe kube ngama-burger patties ayisithupha, ukubeke efrijini imizuzu engu-30.
4. Epanini shisa uwoyela uthose ama-burger ezinhlangothini zombili aze aphekeke. Kuseve namabhanisi afreshi, kanye no-lettuce, utamatisi no-anyanisi.
Kwanela abangu-6
Iseluleko
Sebenzisa i-beef noma i-mutton
stock cube uma uphakela izingane,
uyeke ama-flakes kapelepele.
TASTY CHICKEN CASSEROLE
* 2 izipuni (30ml) uwoyela
* 8-10 izingcezu zenkukhu
* 3 amazambane asikwe izingcezu
* 3 ukherothi ocwecwiwe waqotshwa
* 2 ama-chicken stock cubes ancibilikiswe ku-1 1/2 izinkomishi (375ml) amanzi
* 2 izigaxa zikagaligi ezigxotshiwe
* 1 u-anyanisi osikwe izingcezu
* 125g ubhekeni oqotshiwe (ngokuthanda kwakho)
1. Epanini shisa uwoyela uthose inkukhu. Ikhiphele kwi-ovenproof dish.
2. Ngezikhawu, faka amazambane nokherothi epanini ukuthose imizuzu emihlanu kuze kube nsunjwana. Faka inkukhu.
3. Faka i-chicken stock enkukhwini. Kuhlwayele ngogaligi, u-anyanisi nobhekeni.
4. Kubhake ngezinga elingu-190°C imizuzu engu-30-40.
Kwanela abangu-6
ISELULEKO
Lesi sidlo singenziwa nangaphezulu esitofini. Esikhundleni sokukhiphela inkukhu kwi-ovenproof dish, yigcine namazambane nokherothi ebhodweni. faka i-stock ukugxabhise kuze kuthambe. Epanini thosa ugaligi, u-anyanisi nobhekeni, ubhekeni uze uklamuzele. Kufake kwi-casserole ngemizuzu yokugcina yokupheka.
CHEESY LAYERED MEAT LOAF
* 1 isipuni (15ml) uwoyela
* 1 u-anyanisi oqotshiwe
* 4 izingcezu zesinkwa ezihleshuliwe
* 1/2 inkomishi (125ml) ubisi
* 1 i-beef stock cube encibilikiswe ku-1/4 inkomishi (60ml) amanzi abilayo
* 500g i-mince
* 1 iqanda elishayiwe
* 2 izipuni (30ml) i-tomato paste
* usawoti nophepha
* 1 inkomishi (250ml) ushizi ogreythiwe
1. Epanini shisa uwoyela uthose u-anyanisi, ukubeke eceleni.
2. Endishini cwilisa isinkwa obisini imizuzu engu-10. Faka u-anyanisi, i-stock, i-mince, iqanda, i-tomato paste ukuhlanganisise. Kunonge.
3. Gcoba ithini likalofu, ulivuvuzele esinqeni ngomunye ushizi. Kwenze kube ama-layer angu-3 engxube yenyama noshizi, ugcine ngoshizi.
4. Kubhake ngo-160°C isikhathi esingangehora noma kuze kuphekeke. Kuseve kushisa noma kubanda.
Kwanela abangu-6
►
◄
CURRIED BEEF
* 2 ama-teaspoon (10ml) uwoyela
* 1kg i-beef eqotshiwe
* 1 u-anyanisi oqotshiwe
* 1/2 u-green pepper oqotshiwe
* 2 izipuni (30ml) u-curry powder
* 1 upelepele okhishwe izinhlamvu waqotshwa (ngokuthanda kwakho)
* 2 izipuni (30ml) uviniga
* 1 i-beef stock cube encibilikiswe ku-1 inkomishi (250ml) amanzi
* 1 i-teaspoon (5ml) ushukela onsundu
1. Epanini shisa uwoyela uthose inyama.
Faka u-anyanisi no-green pepper ukuthose imizuzu embalwa.
2. Kujeke hlanganisa ndawonye u-curry powder, upelepele, uviniga ne-stock esincane ukwenza inhlama. Kwengeze epanini ukuthose umzuzu.
3. Faka i-stock esisele noshukela. Kumboze ukugxabhise amahora angu-1 1/2 inyama ize ithambe kushube nososi. Kuseve nerayisi, ipapa noma amazambane abhuciwe.
Kwanela abangu-6
STEAK AND ONION PIE
* 1 isipuni (15ml) uwoyela
* 750g isigaxa sesiteki esiqotshiwe
* 2 u-anyanisi osikwe izingcezu
* 1 i-beef stock cube encibilikiswe ku-1 inkomishi (250ml) amanzi
* 1 x 410g ithini likatamatisi oqotshiwe
* 2 ukherothi ogreythiwe
* 1 izambane eliqotshiwe
* 1 i-puff pastry ethengwayo ekhishwe amakhaza
* 1 iqanda elishayiwe
1. Epanini shisa uwoyela uthose isiteki size sibe nsunjwana usibeke eceleni.
2. Thosa u-anyanisi uthambe. Buyisela inyama epanini.
3. Faka i-stock, utamatisi, ukherothi nezambane. Kumboze ukugxabhise emlilweni omncane imizuzu engu-30 inyama nezithelo kuze kuthambe.
4. Ngesipuni faka ingxube yesiteki kwi-ovenproof dish.
5. Ebhodini elibhuqwe ngofulawa, ndlala i-pastry, uyibeke phezu kwengxube yesiteki, uncwele amanoni ngommbese. Sebenzisa iminwe ukucindezela emaceleni e-pastry ucindezelele endishini. Sebenzisa i-pastry esele ukuhlobisa uphayi.
6. Brasha uphayi ngeqanda. Kubhake kuhhavini ongu-200°C imizuzu engu-20 noma i-pastry ize ibe nsunjwana.
Kwanela abangu-6 [z]
IZELULEKO ZE-STOCK CUBE
■ Faka i-chicken stock cube emanzini lapho upheka irayisi ukuze linambitheke.
■ Bondela phakathi emanzini i-stock cube se-chicken noma sama-veg lapho upheka ipapa.
■ Faka i-stock cube esincibilikiswe emanzini amancane abilayo kwi-mince lapho wenza ama-burger noma ama-meatballs.
■ Zama ukubilisa ithanga emanzini ne-stock cube.
■ Uma une-high blood pressure, noma uqikelela usawoti owudlayo, bheka ama-stock cube anosawoti omncane.
Amaresiphi: Gemini Food Promotions
Izithombe: Kim Thunder
